**§ 1.**

Foreningens navn er: Nyborgnets Info-Kanal

Foreningens hjemsted er Nyborg kommune

Foreningens formål er at producere, formidle og udsende lokale informationer i kabel-tv anlægget tilhørende Nyborgnet i overensstemmelse med den til enhver tid gældende lovgivning.

**§ 2.**

Medlemmer af Nyborgnets Info-Kanal er alle, der er tilsluttet Nyborgnet, repræsenteret ved den til enhver tid siddende bestyrelse.

**§ 3.**

Generalforsamlingen er foreningens øverste myndighed.

Ordinær generalforsamling afholdes hvert år inden 1. marts, første gang i 1997.

Generalforsamlingen indkaldes med mindst 14 dages varsel, indkaldelse sker ved annoncering i de lokale aviser

Dagsorden for den ordinære generalforsamling skal mindst indeholde følgende punkter:

1. Valg af dirigent.

2. Beretning om foreningens virksomhed i det forløbne år.

3. Regnskab.

4. Indkomne forslag.

5. Valg af bestyrelsesmedlemmer.

6. Eventuelt

**§ 4.**

Alle beslutninger på en generalforsamling træffes ved almindelig stemmeflerhed, jf. dog § 8.

**§ 5.**

Foreningen ledes af en bestyrelse på max. 7 medlemmer.

**§6.**

Bestyrelsen konstituerer sig selv med formand og sekretær. Ved konstituering skal bestyrelsen altid være fuldtallig. Bestyrelsen fastsætter selv sin forretningsorden og træffer de beslutninger, der er nødvendige for foreningens virksomhed.

**§ 7.**

Foreningen finansieres af Nyborgnet.

**§ 8.**

Foreningens virksomhed ophører, såfremt foreningens aktiviteter ophører, eller det besluttes, at foreningen skal indgå i en anden forening.

Til beslutning om vedtægtsændringer, eller foreningens ophævelse, kræves, at mindst 60% af medlemmerne er tilstede på den generalforsamling, hvor spørgsmålet behandles, og at mindst 60% af de mødte er for beslutningen.

Er generalforsamlingen ikke beslutningsdygtig, indkalder bestyrelsen inden en måned til en ekstraordinær generalforsamling, på hvilken forslaget kan vedtages med almindeligt stemmeflertal, uanset hvor mange medlemmer, der er mødt.

Således vedtages på foreningens stiftende generalforsamling Nyborg den 6. september 1996.

*Således vedtaget på foreningens stiftende generalforsamlingen 6. september 1996 samt Nyborgnet den 7. februar 2018.*